Pta-huishoudings moet dalk almal voorafbetaalde kragmeters kryPretorianers mag dalk gedwing word om voorafbetaalde kragmeters te installeer. Kgosientho Ramokgopa, burgemeester van die Tshwane-metro, het Woensdag tydens die stad se begrotingstoespraak gesê ‘n nuwe ordonnansie sal op 1 Julie deurgevoer word om te verseker dat die voorafbetaalde kragmeters dwarsdeur die stad gebruik word. Die metro het R22-miljard daarvoor begroot. Ramokgopa het gesê voorafbetaalde meters sal die metro se kredietbeheer verbeter.